
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 97 


31 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της κοινής απόφασης Υπουργών Εσω¬ 
τερικών, Δημόσιας Διοίκησης και Αποκέντρωσης 
και Οικονομικών οικ. 535/3142/30.1.1998 (ΦΕΚ 
118/Β') «Καθορισμός όρων παραχώρησης κ.λ.π. 
αυτοκινήτων οχημάτων του Δημοσίου με συλλεκτι¬ 
κή, ιστορική ή εκπαιδευτική αξία σε Ν.Π.Δ.Δ., 
Ο.Τ.Α. και Ν.Π.Ι.Δ.». 1 


Χορήγηση αποζημίωσης στους υπαλλήλους του 

Υπουργείου Υγείας και Πρόνοιας. 2 

Καθορισμός αρμοδιοτήτων και ρύθμιση θεμάτων λει¬ 
τουργίας της Επιτροπής Δημοσιονομικού Ελέγχου 

(άρθρο 17, Ν. 2860/2000). 3 

Τροποποίηση Αποφάσεων παροχής εγγύησης για την 
κάλυψη δανείων της Α.Ε. «ΔΙΕΘΝΗΣ ΑΕΡΟΛΙΜΕ¬ 
ΝΑΣ ΑΘΗΝΩΝ», ως προς το ποσοστό της προμή¬ 
θειας υπέρ του Δημοσίου. 4 

Έγκριση υπερωριακής απασχόλησης οδηγού του Ενι¬ 
αίου Φορέα Ελέγχου Τροφίμων (Ε.Φ.Ε.Τ.). 5 

Έγκριση υπερωριακής απασχόλησης οδηγού του Ενι¬ 
αίου Φορέα Ελέγχου Τροφίμων (Ε.Φ.Ε.Τ.). 6 

Σύσταση Παρατηρητηρίου τιμών γεωργικών προϊόντων. 7 


ΑΠΟΦΑΣΕΙ Σ 

Αριθ. οικ. 130/1741 (1) 

Τροποποίηση της κοινής απόφασης Υπουργών Εσωτερι¬ 
κών, Δημόσιας Διοίκησης και Αποκέντρωσης και Οικο¬ 
νομικών οικ. 535/3142/30.1.1998 (ΦΕΚ 118/Β ) «Καθο¬ 
ρισμός όρων παραχώρησης κ.λ.π. αυτοκινήτων οχη¬ 
μάτων του Δημοσίου με συλλεκτική, ιστορική ή 
εκπαιδευτική αξία σε Ν.Π.Δ.Δ., Ο.Τ.Α. και Ν.Π.Ι.Δ.». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ - ΟΙΚΟΝΟΜΙΚΩΝ 

Έχοντες υπόψη: 

1. Τις διατάξεις: 

α) Της παρ. 8 του άρθρου 19 του Ν. 2503/1997 (ΦΕΚ 


107/Α') «Οργάνωση, στελέχωση - Διοίκηση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

β) Του άρθρου 27 του Ν. 2081/1992 (ΦΕΚ 154/Α ), με το 
οποίο προστέθηκε άρθρο 29 Α' στο Ν. 1558/1985 (ΦΕΚ 
137/Α'), όπως το τελευταίο αυτό τροποποιήθηκε με το άρ¬ 
θρο 1 του Ν. 2469/1997 (ΦΕΚ38/Α'). 

γ) Του Π.Δ. 373/1995 (ΦΕΚ 201 /Α') «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτωντους». 

δ) Του Π.Δ. 400/1995 (ΦΕΚ 226/Α") «Σύσταση Γενικής 
Γραμματείας Δημόσιας Διοίκησης στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης και καθο¬ 
ρισμός των αρμοδιοτήτων της». 

2. Την απόφαση ΔΙΔΚ/Φ.1/2/21187/12.5.2000 (ΦΕΚ 
630/Β') «Ανάθεση αρμοδιοτήτων του Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης». 

3. Την κοινή απόφαση 2/64698/0004/20.9.2000 (ΦΕΚ 
1176/Β") του Πρωθυπουργού καιτου Υπουργού Οικονομι¬ 
κών για «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

4. Το αρ. 2/22.9.2000 πρακτικό της Επιτροπής της παρ. 
8του άρθρ. 19του Ν. 2503/1997 (ΦΕΚ 107/Α'). 

5. Ότι από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Στο τέλος της παρ. 2 του άρθρου 3 της με αριθμ. οικ. 
535/3142/30.1.1998 (ΦΕΚ 118/Β') κοινής απόφασης των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών, προστίθενται τα εξής: 

«Επίσης επιτρέπεται ο φορέας να αναθέτει την επι¬ 
σκευή ή ανάπλαση των προς έκθεση αυτοκινήτων σε 
φυσικά ή νομικά πρόσωπα, που ασχολούνται με ανα¬ 
παλαιώσεις, επισκευές ή έχουν ως εκ της ιδιότητάς 
τους γνώσεις και ενδιαφέρον σε σχέση με το "αυτοκί¬ 
νητο", διαθέτουν τα ανάλογα εχέγγυα ενός τέτοιου εγ¬ 
χειρήματος και προσφέρουν τις υπηρεσίες τους δω¬ 
ρεάν». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2001 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΛΕΩΝΙΔΑΣ ΤΖΑΝΗΣ Γ. ΔΡΥΣ 

□ 

Αρίθ.οικ. 2/89151/0022 (2) 

Χορήγηση αποζημίωσης στους υπαλλήλους του Υπουρ¬ 
γείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 .Τις διατάξεις: 

α. Του άρθρου 40 Ν. 849/78 όπως συμπληρώθηκε με το 
άρθρο 8 του Ν. 2129/93 ΦΕΚ 59/Α'. 

β. Του Ν.2362/95 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» (ΦΕΚ 
247/Α). 

γ. Του Π.Δ. 95/2000 «Οργανισμόςτου Υπουργείου Υγεί¬ 
ας και Πρόνοιας». 

δ. Το άρθρο 29α του Ν. 1558/85 όπως συμπληρώθηκε 
με το άρθρο 27 των Ν. 2081/92 ΦΕΚ 154/92/Α" και τροπο¬ 
ποιήθηκε μετηνπαράγρ. 2ατου άρθρου 1 του Ν. 2469/97 
ΦΕΚ38ΛΛ. 

ε. Του άρθρου 8, παράγρ. 3α, βτου Ν. 2430/96. 

στ. Του άρθρου 13του Ν. 2470/97 (ΦΕΚ40/Α797). 

ζ. Την Δ4α/οικ. 2764/2000 Κοινή Υπουργική Απόφαση 
«Περί ενοποιήσεως των δύο λογαριασμών». 

2. Την αριθ. 1039386/441 /Α0006/21.4.2000 απόφαση 
του Πρωθυπουργού και του Υπουργού Οικονομικών «Πε¬ 
ρί ανάθεσης αρμοδιοτήτων στους Υφυπουργούς Οικονο¬ 
μικών». (ΦΕΚ922/Β). 

3. Το γεγονός ότι από την απόφαση αυτή προκαλείται 
συνολική δαπάνη ύψους 1,4 δις. δρχ. Η δαπάνη θα αντι¬ 
μετωπιστεί από το προϊόν του «Ειδικού Έντοκου Λογα¬ 
ριασμού» με Κ.Α. 040/546139-16 που τηρείται στην Εθνι¬ 
κή Τράπεζα της Ελλάδος. 

4. Το γεγονός ότι είναι αναγκαία η άμεση ενεργοποίηση 
των υπαλλήλων για την αντιμετώπιση των ιδιαιτέρως αυ¬ 
ξημένων υπηρεσιακών αναγκών που απορρέουν από την 
υλοποίηση των προγραμματισμένων μεταρρυθμίσεων 
στο χώρο της Υγείας, αποφασίζουμε: 

1. Χορηγούμε αποζημίωση ύψους 100.000 δρχ.κατά μή¬ 
να στους υπαλλήλους που υπηρετούν στην Κεντρική Υπη¬ 
ρεσία του Υπουργείου Υγείας και Πρόνοιας, για το χρονι¬ 
κό διάστημα από 1.6.2000 έως 30.6.2001 ως εξής: 

α) Στους μονίμους και με σύμβαση αορίστου χρόνου 
υπαλλήλους που κατέχουν θέση στον Οργανισμό του 
Υπουργείου Υγείας και Πρόνοιας (Π.Δ. 95/00) όπως ισχύ¬ 
ει σήμερα. 

β) Στους υπαλλήλους με απόσπαση, τοποθέτηση ή διά¬ 
θεση, καθώς και στους υπαλλήλους που διορίζονται σε 
θέσεις μετακλητών, ειδικών θέσεων και σε αυτούς υπη¬ 
ρετούν στο γραφείο του Νομικού Συμβούλου. 

2. Η καταβολή του ποσού στους δικαιούχους θα γίνεται 
δεδουλευμένα και η πληρωμή θα διενεργείται στο τέλος 


κάθε διμήνου με ειδικές μισθοδοτικές καταστάσεις και θα 
υπόκειται στις νόμιμες κρατήσεις των προσθέτων αμοι¬ 
βών και σε παρακράτηση φόρου. Για το χρονικό διάστη μα 
μέχρι 31.12.2000 η εν λόγω αποζημίωση θα καταβληθεί 
εφάπαξ. Η αποζημίωση περικόπτεται για οποιονδήποτε 
λόγο πλην των περιπτώσεων της χορήγησης της κανονι¬ 
κής άδειας, αναρρωτικής και γονικής άδειας. Στην περί¬ 
πτωση περικοπής καταβάλλεται στον δικαιούχο μειωμένο 
ποσό αναλόγως. Για την περικοπή λογίζεται ότι ο μήνας 
έχει 22 ημέρες. 

3. Η αποζημίωση αυτή δεν θα καταβάλλεται στους 
υπαλλήλους της Κεντρικής Υπηρεσίας του Υπουργείου, 
για το χρονικό διάστημα που υπηρετούν με απόσπαση σε 
άλλες Υπηρεσίες. 

4. Η σχετική δαπάνη που προκαλείται από την απόφαση 
αυτή θα αντιμετωπισθεί από το προϊόν του «Ειδικού Έντο¬ 
κου Λογαριασμού» με ΚΑ 040/546139-16 που τηρείται 
στην Εθνική Τράπεζα της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 1.6.2000. 

Αθήνα, 4 Δεκεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Α. ΠΑΠΑΔΟΠΟΥΛΟΣ 

□ 

Αριθ. 2/4245/0004 (3) 

Καθορισμός αρμοδιοτήτων και ρύθμιση θεμάτων λει¬ 
τουργίας της Επιτροπής Δημοσιονομικού Ελέγχου 
(άρθρο 17, Ν. 2860/2000). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 14 του άρθρου 17 του Ν. 2860/2000 «Δια¬ 
χείριση, παρακολούθηση, και έλεγχος του Κοινοτικού 
Πλαισίου Στήριξης και άλλες διατάξεις « (Α' 251). 

β) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α' 137), που προστέθηκε με το άρ¬ 
θρο 27 του 2081/92 (Α' 154) και τροποποιήθηκε με την 
παρ. 2ατου άρθρου 1 του Ν. 2469/97 (Α'38). 

γ) Του Π.Δ 284/88 «Οργανισμός του Υπουργείου Οικο¬ 
νομικών» (Α'128), όπως τροποποιήθηκε με το Π.Δ. 79/90 
(Α' 37). 

δ) Του Π.Δ. 37/97 «Οργάνωση - Αρμοδιότητες της Γενι¬ 
κής Γραμματείας Δημοσιονομικής Πολιτικής του Υπουρ¬ 
γείου Οικονομικών» (Α'37). 

ε) Των άρθρων 13, 14 και 15 του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(Α' 45). 

στ) Του άρθρου 280 της ενοποιημένης Συνθήκης για την 
ίδρυση της Ευρωπαϊκής Ένωσης, το οποίο προστέθηκε 
με την κυρωθείσα με το άρθρο πρώτο του Ν. 2077/92 (Α' 
136) Συνθήκη για την Ευρωπαϊκή Ένωση. 

ζ) Του ΚΑΝ. (ΕΚ) αριθμ. 2064/97 της Επιτροπής της 
15ης Οκτωβρίου 1997. 

η) Του ΚΑΝ. (ΕΚ) αριθμ. 1260/99 του Συμβουλίου της 
21ης Ιουνίου 1999 και των εφαρμοστικών κανονισμών 
όπως ισχύουν. 

2. Το γεγονός ότι από τις διατάξεις της παρούσας δεν 

προκαλείται δαπάνη σε βάρος του Κρατικού Προϋπολο¬ 
γισμού. 

3. Την ανάγκη καθορισμού των αρμοδιοτήτων και ρύθ¬ 
μισης θεμάτων λειτουργίας της Επιτροπής Δημοσιονομι¬ 
κού Ελέγχου (Ε.Δ.ΕΛ.), που συστάθηκε στο Υπουργείο 
Οικονομικών (Γενικό Λογιστήριο του Κράτους) με τις δια¬ 
τάξεις του άρθρου 17 του Ν. 2860/2000, αποφασίζουμε: 

Άρθρο 1 
Αρμοδιότητες 

Οι αρμοδιότητες της Επιτροπής Δημοσιονομικού Ελέγ¬ 
χου (Ε.Δ.ΕΛ.), αναφέρονται κατά θεματική ενότητα, ως 
ακολούθως: 

Α. Προγραμματισμός ελέγχων 

1. Έγκριση, ύστερα από σχετική εισήγηση της Διεύθυν¬ 
σης Προγραμματισμού και Ελέγχων, του ετήσιου προ¬ 
γράμματος των ελέγχων: α) των συστημάτων ελέγχου 
των αρχών διαχείρισης και πληρωμής και β) των προ¬ 
γραμμάτων, τελικών δικαιούχων και πράξεων που συγ- 
χρηματοδοτούνται από την Ευρωπαϊκή Ένωση στα πλαί¬ 
σια του Β' και Γ Κοινοτικού Πλαισίου Στήριξης (ΚΠΣ). 

2. Έγκριση, ύστερα από σχετική πρόταση της Διεύθυν¬ 
σης Προγραμματισμού και Ελέγχων, διενέργειας ελέγχου, 
σε περιπτώσεις καταγγελιών οι οποίες περιέρχονται στην 
υπηρεσία από την Ευρωπαϊκή Υπηρεσία Καταπολέμησης 
της Απάτης (ΟΙΑΡ), εθνικές υπηρεσίεςή φυσικά πρόσωπα. 

3. Συντονισμός κοινοτικών και εθνικών ελέγχων επί των 
προγραμμάτων, τελικών δικαιούχων και πράξεων που 
συγχρηματοδοτούνται μερικά ή ολικά από την Ευρωπαϊ¬ 
κή Ένωση και εκτελούνται από Νομικά Πρόσωπα Δημοσί¬ 
ου Δικαίου, Οργανισμούς Τοπικής Αυτοδιοίκησης, Δημό¬ 
σιες Επιχειρήσεις, Νομικά Πρόσωπα Ιδιωτικού Δικαίου, 
Ιδιωτικούς Φορείς και Φυσικά Πρόσωπα. Ο ως άνω συ¬ 
ντονισμός θα γίνεται σε συνεργασία με την Ευρωπαϊκή 
Επιτροπή, το Ευρωπαϊκό Ελεγκτικό Συνέδριο, τη διαχει¬ 
ριστική αρχή, την αρχή πληρωμής και τις διαχειριστικές 
αρχές του Γ ΚΠΣ. 

Β. Μεθοδολογία των ελέγχων 

1. Έγκριση, ύστερα από εισήγηση της Διεύθυνσης Με¬ 
λετών και Αξιολόγησης, ειδικής μεθοδολογίας ελέγχου 
και ελεγκτικών προτύπων, με βάση τις διεθνείς ελεγκτικές 
μεθόδους και κυρίως αυτές που εφαρμόζονται από τις 
ελεγκτικές υπηρεσίες της Ευρωπαϊκής Επιτροπής, της 
ΟΙ_ΑΡ και του Ευρωπαϊκού Ελεγκτικού Συνεδρίου. 

2. Ειδικότερα η Ε.Δ.ΕΛ., για τη μεγιστοποίηση της από¬ 
δοσης και αποτελεσματικότητας των ελέγχων, εγκρίνει 
τα κατωτέρω μέσα παρακολούθησης και ελέγχου : 

α. Εγχειρίδιο ελέγχου, για τον δημοσιονομικό έλεγχο 
των προγραμμάτων που χρηματοδοτούνται από τα Διαρ¬ 
θρωτικά Ταμεία, το Ταμείο Συνοχής και τις Κοινοτικές 
Πρωτοβουλίες. 

β. Ερωτηματολόγιο για την καταγραφή πληροφοριών 
πριν την διεξαγωγή του ελέγχου . 

γ. Καταστάσεις επαλήθευσης, που θα χρησιμοποιού¬ 
νται από τους ελεγκτές για τη διενέργεια του ελέγχου. 

δ. Τυποποιημένο μοντέλο έκθεσης στην οποία θα συ- 
μπεριλαμβάνονταιτα πορίσματα του ελέγχου, 

Γ. Διενέργεια ελέγχων - αξιολόγηση 

1. Επεξεργασία των εκθέσεων των ελέγχων των διαχει¬ 
ριστικών αρχών και της αρχής πληρωμής. 


2. Επεξεργασία των εκθέσεων των ελεγκτικών ομάδων 
της Ε.Δ.ΕΛ. και εισήγηση προτάσεων προς τον Υπουργό 
των Οικονομικών, για τη λήψη μέτρων κατά των αρχών 
διαχείρισης, της αρχής πληρωμής, των τελικών δικαιού¬ 
χων που ενήργησαν κατά παράβαση των εθνικών και κοι¬ 
νοτικών διατάξεων, καθώς και φορέων ή προσώπων που 
έχουν διαπράξει παρατυπίες ή παραλείψεις, σε βάρος 
του κοινοτικού προϋπολογισμού. 

3. Επεξεργασία των εκθέσεων των εθνικών και κοινοτι¬ 
κών ελεγκτών και υποβολή προτάσεων προς τους αρμό¬ 
διους φορείς, για τη λήψη μέτρων, εάν από τα πορίσματα 
των εν λόγω εκθέσεων προκύπτουν παραβάσεις κατά τη 
διαχείριση των κοινοτικών πόρων. 

4. Έγκριση ετήσιας έκθεσης επί των αποτελεσμάτων 
των ελέγχων και υποβολή αυτής στους αρμόδιους εθνι¬ 
κούς φορείς και την Ευρωπαϊκή Επιτροπή. 

5. Έγκριση έκθεσης αξιολόγησης της διαχείρισης των 
εθνικών και κοινοτικών πόρων, των συστημάτων ελέγχου 
και της αποτελεσματικότητας των ελέγχων. 

6. Έγκριση και υποβολή προτάσεων, με βάση τα αποτε¬ 
λέσματα των ελέγχων, για ένταξη τους στο κεφάλαιο της 
εισηγητικής εκθέσεως επί του Κρατικού Προϋπολογι¬ 
σμού που αναφέρεται στις σχέσεις με την Ευρωπαϊκή 
Ένωση και στην έκθεση επί της πορείας των κρατικών δα¬ 
πανών και του αποτελέσματος των δημοσιονομικών ελέγ¬ 
χων (άρθρο 13 Ν. 2362/95). 

Δ. Παροχή δήλωσης δαπανών 

1. Έγκριση και αποστολή στην Ευρωπαϊκή Επιτροπή 
της τελικής δήλωσης δαπανών, όπως αυτή προβλέπεται 
στα σχετικά άρθρα των καν. 2064/97 της Επιτροπής και 
1260/99 του Συμβουλίου, για το Β' και Γ ΚΠΣ αντίστοιχα 
και τον καν. 1264/99 για το Ταμείο Συνοχής. 

2. Συνεργασία με τους Εθνικούς Φορείς και Υπηρεσίες, 
τις αρμόδιες Γενικές Διευθύνσεις της Ευρωπαϊκής Επι¬ 
τροπής, την ΟΙΑΡ και το Ευρωπαϊκό Ελεγκτικό Συνέδριο, 
για τον αποτελεσματικότερο έλεγχο των συγχρηματοδο- 
τούμενων προγραμμάτων, που υλοποιούνται σύμφωνα 
με τους κανονισμούς που διέπουντη λειτουργία της Επι¬ 
τροπής των διαρθρωτικών ταμείων, του ταμείου συνοχής 
και των κοινοτικών πρωτοβουλιών. 

3. Εισήγηση προς τον Υπουργό Οικονομικών για την 
έκδοση εγκυκλίων και οδηγιών προς τους αρμόδιους 
Δημόσιους και Ιδιωτικούς φορείς και πρόσωπα, στις 
οποίες θα προσδιορίζονται μέτρα πρόληψης κατά των 
παραλείψεων, απατών ή παρατυπιών που διαπιστώνο¬ 
νται κατά τη διαχείριση και χρησιμοποίηση των εθνικών 
και κοινοτικών πόρων, καθώς και υποδείξεις για την 
εκτέλεση των απαιτούμενων ενεργειών προς την κατεύ¬ 
θυνση αυτή. 

4. Παροχή οδηγιών προς τους εμπλεκόμενους στην 
υλοποίηση και έλεγχο προγραμμάτων που συγχρηματο- 
δοτούνται από την Ε.Ε., για τη λήψη μέτρων αύξησης της 
αποτελεσματικότητας της διαχείρισης των κοινοτικών και 
εθνικών πόρων και παρακολούθηση των διαδικασιών ανά¬ 
κτησης και απόδοσης όπου απαιτείται, των ποσών που 
καταβλήθηκαν αχρεώστητα. 

5. Επεξεργασία των επικαιροποιημένων πινάκων, των 
διαδρομών ελέγχου, των συστημάτων διαχείρισης και 
ελέγχου και κάθε αναγκαίου στοιχείου που αφορά τα 
Διαρθρωτικά Ταμεία και το Ταμείο Συνοχής. 

Άρθρο 2 

Συνεδριάσεις - Λειτουργία 

1. Η Ε.Δ.ΕΛ. συνεδριάζει εφόσον υπάρχει απαρτία, ήτοι 
εφ’ όσον παρίσταται η πλειοψηφία του συνόλου των με¬ 
λών αυτής. 

2. Η ανωτέρω Επιτροπή συνεδριάζει εντός ή εκτός του 
νομίμου ωραρίου εργασίαςτων δημοσίων υπηρεσιών, μέ¬ 
χρι τέσσερις (4) φορές κατά μήνα. Δύναται να συνεδριά¬ 
ζει και πέραν των τεσσάρων αν παρίσταται επείγουσα 
ανάγκη. 

3. Οι συνεδριάσεις της Επιτροπής γίνονται μετά από 
κλήτευση των μελών της, στην οποία αναγράφονται τα 
θέματα της ημερήσιας διάταξης και η οποία κοινοποιείται 
σε κάθε μέλος, δύο τουλάχιστον ημέρες, πριν από την 
ορισμένη ημέρα συνεδρίασης, με απευθείας επίδοση ή 
μέσω τηλεμοιότυπου (ΐαχ) ή ηλεκτρονικού ταχυδρομείου 
(θ-πιαίΙ). 

4. Σε κατεπείγουσες περιπτώσεις που εκτιμώνται από 
τον Πρόεδρο, η κλήτευση, στην οποία γίνεται μνεία για το 
κατεπείγον, μπορεί να επιδίδεται την προηγούμενη της 
ημέρας συνεδρίασης. 

5. Οι συνεδριάσεις της Επιτροπής δεν είναι δημόσιες. Ο 
Πρόεδρος μπορεί να καλεί στις συνεδριάσεις, τους ελε¬ 
γκτές που συμμετείχαν στις ομάδες ελέγχου και δημόσι¬ 
ους υπαλλήλους ή λειτουργούς, καθώς και ιδιώτες, ως 
εμπειρογνώμονες, για παροχή πληροφοριών σε σχέση με 
τα συζητούμενα θέματα. Οι υπάλληλοι και ιδιώτες απο¬ 
χωρούν προ της διαλογικής μεταξύ των μελών συζήτησης 
και της διεξαγωγής της ψηφοφορίας. 

6. Η συζήτηση διεξάγεται με βάση τα θέματα της ημε¬ 
ρήσιας διάταξης που περιέχονται στην ανωτέρω κλήτευ¬ 
ση. 

7. Οι αποφάσεις λαμβάνονται με φανερή ψηφοφορία. 
Η άρνηση ψήφου ή η λευκή ψήφος θεωρείται ψήφος αρ¬ 
νητικού περιεχομένου. Αν υπάρχουν περισσότερες από 
δύο γνώμες, αυτοί που ακολουθούν την ασθενέστερη 
οφείλουν να προσχωρήσουν σε μία από τις επικρατέ¬ 
στερες, για το σχηματισμό πλειοψηφίας. Αν περισσότε¬ 
ρες γνώμες συγκεντρώσουν ως ασθενέστερες ίσο 
αριθμό ψήφων, καθορίζεται, ύστερα από ψηφοφορία, ο 
αποκλεισμός της μιας από αυτές και αυτός ή αυτοί που 
την ακολουθούν οφείλουν να προσχωρήσουν σε μία 
από τις άλλες γνώμες, μέχρι το σχηματισμό πλειοψη¬ 
φίας. 

8. Οι αποφάσεις της Επιτροπής διατυπώνονται σε πρα¬ 
κτικά , που υπογράφονται από τον Πρόεδρο και τον Γραμ- 
ματέα. 

9. Στα πρακτικά αναγράφονται τα ονόματα όλων των 
μελών και του Γραμματέα, που συμμετείχαν στη Συνε¬ 
δρίαση και αναφέρονται ρητά τα μέλη ή ο Γραμματέας 
που απούσιασαν, καθώς και η ύπαρξη κωλύματος και κα- 
ταχωρούνται σ’αυτά οι γνώμες των μελών που μειοψήφη¬ 
σαν, εφ’ όσον διατυπώθηκαν κατά τη συνεδρίαση. 

10. Η Ε.Δ.ΕΛ. εκδίδει αποφάσεις ύστερα από πρόταση 
της Διεύθυνσης Μελετών και Αξιολόγησης, για τον ορι¬ 
σμό εκπροσώπων της στις Επιτροπές Παρακολούθησης, 
που προβλέπονται από τις διατάξεις του ανωτέρω νόμου 
για τη διαχείριση και έλεγχο του Γ ΚΠΣ. 

11. Η Ε.Δ.ΕΛ.γιατηνάσκησητωναρμοδιοτήτωντης, αλ¬ 


ληλογραφεί απευθείας με τις δημόσιες αρχές, νομικά 
πρόσωπα δημοσίου ή ιδιωτικού δικαίου και φυσικά πρό¬ 
σωπα, καθώς και τις επιτροπές παρακολούθησης, για τη 
συλλογή των αναγκαίων πληροφοριών που αφορούν τον 
έλεγχο. 

12. Για την εύρυθμη λειτουργία της ανωτέρω Επιτρο¬ 
πής τηρούνται από το Γ ραμματέα τα κατωτέρω βιβλία : 

α) βιβλίο πρωτοκόλλου και διεκπεραίωσης των εγγρά¬ 
φων. 

β) βιβλίο πρακτικών των συνεδριάσεων 

γ) βιβλίο δηλώσεων πιστοποίησης δαπανών προς την 
Ευρωπαϊκή Επιτροπή, στο οποίο καταγράφονται οι δηλώ¬ 
σεις κατά Επιχειρησιακό Πρόγραμμα, άξονα προτεραιό¬ 
τητας, μέτρο και πράξη. 

13. Τα ανωτέρω βιβλία αριθμούνται και μονογράφονται, 
κατά φύλλο, από το Γ ραμματέα, θεωρούνται δε από τον 
Πρόεδρο, στο τελευταίο φύλλο τους. 

Τα πρακτικά συνεδριάσεων μπορεί να τηρούνται, κατά 
την κρίση του Προέδρου, σε κινητά φύλλα, κατά χρονο¬ 
λογική σειρά συνεδριάσεων και στο τέλος του χρόνου να 
βιβλιοδετούνται. Στηνπερίπτωση όμως αυτή, άλατα φύλ¬ 
λα των πρακτικών μονογράφονται και από τον Πρόεδρο 
και το Γραμματέα. 

Επίσης τα ανωτέρω πρακτικά μπορούν να τηρούνται και 
σε ηλεκτρονική μορφή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,24 Ιανουάριου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

□ 

Αριθ.οικ. 2/4129/0025 (4) 

Τροποποίηση Αποφάσεων παροχής εγγύησης για την κά¬ 
λυψη δανείων της Α.Ε. «ΔΙΕΘΝΗΣ ΑΕΡΟΛΙΜΕΝΑΣ 
ΑΘΗΝΩΝ», ως προςτο ποσοστό της προμήθειας υπέρ 
του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.1995 (ΦΕΚ 143/Α7 

12.7.95) και του άρθρου 5 του Ν. 2432/96 (ΦΕΚ 180/Α7 

12.8.96) . 

2. Τις διατάξεις του Ν. 2338/95 «Κύρωση Σύμβασης 
Ανάπτυξης του Νέου Διεθνούς Αεροδρομίου της Αθήνας 
στα Σπάτα, ίδρυση της εταιρείας ΔΙΕΘΝΗΣ ΑΕΡΟΛΙΜΕ¬ 
ΝΑΣ ΑΘΗΝΩΝ Α.Ε., έγκριση περιβαλλοντικών όρων και 
άλλες διατάξεις». 

3. Το αριθμ. 12431/31.10.2000 έγγραφο της Ανωνύμου 
Εταιρείας «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ». 

4 Τις Αποφάσεις του Υπουργού Οικονομικών αριθμ. 
2074408/10387/0025/13.11.1996, 2/9148/0025/17.2.1999, 
2/24906/0025/27.4.1999, 2/57043/0025/16.8.1999, 2/85357/ 
0025/10.12.1999, 2/6451/0025/21.2.2000, 2/22554/0025/ 
3.4.2000, 2/39440/0025/15.6.2000, 2/55099/0025/7.8.2000, 
2/65423/0025/10.10.2000, 2/81429/0025/6.12.2000, με τις 
οποίες παρασχέθηκε η εγγύηση του Ελληνικού Δημοσίου 
προς την ΕΥΡΩΠΑΪΚΗ ΤΡΑΠΕΖΑ ΕΠΕΝΔΥΣΕΩΝ για κάλυ¬ 
ψη δανείων προς την «ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ 
Α.Ε.». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1177 


5. Την κοινή απόφαση του Πρωθυπουργού και του 
Υπουργού Οικονομικών αριθμ. 1039386/441/Α0006/ 
21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Τροποποιούμε τις αποφάσεις μας αριθ. 2074408/ 
10387/0025/13.11.1996, 2/9148/0025/17.2.1999, 2/24906/ 
0025/27.4.1999, 2/57043/0025/16.8.1999, 2/85357/0025/ 
10.12.1999, 2/6451/0025/21.2.2000, 2/22554/0025/3.4.2000, 
2/39440/0025/15.6.2000, 2/55099/0025/7.8.2000, 2/65423/ 
0025/10.10.2000, 2/81429/0025/6.12.2000, με τις οποίες 
παρασχέθηκε η εγγύηση του Ελληνικού Δημοσίου προς 
την ΕΥΡΩΠΑΪΚΗ ΤΡΑΠΕΖΑ ΕΠΕΝΔΥΣΕΩΝ για την κάλυψη 
δανείων προς την Α.Ε. «ΔΙΕΘΝΗΣ ΑΕΡΟΛΙΜΕΝΑΣ ΑΘΗ¬ 
ΝΩΝ» και καθορίζουμε η προμήθεια του Ελληνικού Δημο¬ 
σίου να υπολογίζεται από 1.1.2001 σε ποσοστό 0,50% αντί 
του ποσοστού 1%. 

Κατά τα λοιπά ισχύουν οι ανωτέρω αποφάσεις μας ως 
έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2001 

Ο ΥΦΥΠΟΥΡΓΟΣ 

Γ. ΔΡΥΣ 

□ 

Αριθ. 2/1345/0022 (5) 

Έγκριση υπερωριακής απασχόλησης οδηγού του Ενιαί¬ 
ου Φορέα Ελέγχου Τροφίμων (Ε.Φ.Ε.Τ.) 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα». 

2. Το Ν. 2741/99 (ΦΕΚ 199/4/99) «Ενιαίος Φορέας τρο¬ 
φίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις». 

3. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

4. Τις διατάξεις του άρθρου 18του Ν. 2470/97 «Αναμόρ¬ 
φωση του νέου μισθολογίου του προσωπικού της Δημ.Δι¬ 
οίκησης και άλλες συναφείς διατάξεις του Δημοσίου (ΦΕΚ 
40/Α721.3.97) όπως αντικαταστάθηκε με τις διατάξειςτου 
άρθρου 15του Ν. 2592/98 (ΦΕΚ57/Α718.3.98). 

5. Την εγκύκλιο 2022941/2297/0022/7/4/98 του Γ.Λ.Κ. 

6. Το γεγονός ότι από την πράξη αυτή προκαλείται δα¬ 
πάνη σε βάρος του προϋπολογισμού του ΕΦΕΤ (ΚΑΕ 
0261) δρχ. 875.000. 

7. Τις υπηρεσιακές ανάγκες του Ε.Φ.Ε.Τ., 

8. Την αρ. 2/80345/0004/1999 (ΦΕΚ 2040 Β) κοινή από¬ 
φαση μεταβίβασης εξουσίας υπογραφής, αποφασίζουμε: 

Εγκρίνουμε την με αμοιβή υπερωριακής απασχόλησης 
από 2.1.2001 έως 30.6.2001, ενός (1) οδηγού του ΕΦΕΤ 
και μέχρι 120 ώρες μηνιαίως. 

Η υπερωριακή απασχόληση του παραπάνω υπαλλήλου 
θα πραγματοποιείται οσάκις παραστεί ανάγκη κατά τις 
ώρες από 15.00 έως 22.00. 


Από τις διατάξεις της απόφασης αυτής προκαλείται δα¬ 
πάνη σε βάρος του ΕΦΕΤ και ειδικότερα ύψους 875.000 
δρχ. (ΚΑΕ 0261). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,18 Ιανουάριου 2001 
Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπ. Οικονομικών Υπ. Ανάπτυξης 

I. ΚΟΥΣΟΥΛΑΚΟΣ Δ. ΜΑΡΔΑΣ 

□ 

Αριθ. 2/88384/0022 (6) 

Έγκριση υπερωριακής απασχόλησης οδηγού του Ενιαί¬ 
ου Φορέα Ελέγχου Τροφίμων (Ε.Φ.Ε.Τ.) 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 1558/85 «Κυβέρνηση και Κυβερ¬ 
νητικά όργανα». 

2. Το Ν. 2741/99 (ΦΕΚ 199/4/99) «Ενιαίος Φορέας τρο¬ 
φίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις». 

3. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

4. Τις διατάξεις του άρθρου 18 του Ν. 2470/97 «Ανα¬ 
μόρφωση του νέου μισθολογίου του προσωπικού της 
Δημ.Διοίκησης και άλλες συναφείς διατάξεις του Δημο¬ 
σίου (ΦΕΚ 40/Α721.3.97) όπως αντικαταστάθηκε με τις 
διατάξεις του άρθρου 15 του Ν. 2592/98 (ΦΕΚ 57/Α7 
18.3.98). 

5. Την εγκύκλιο 2022941/2297/0022/7.4.98 του Γ.Λ.Κ. 

6. Το γεγονός ότι από την πράξη αυτή προκαλείται δα¬ 
πάνη σε βάρος του προϋπολογισμού του ΕΦΕΤ (ΚΑΕ 
0261) δρχ. 900.000. 

7. Τις υπηρεσιακές ανάγκεςτου Ε.Φ.Ε.Τ. 

8. Την αρ. 2/80345/0004/1999 (ΦΕΚ 2040 Β) κοινή από¬ 
φαση μεταβίβασης εξουσίας υπογραφής, αποφασίζου¬ 
με: 

Εγκρίνουμε την με αμοιβή υπερωριακής απασχόλησης 
από 29.11.2000 έως 31.12.2000, ενός (1) οδηγού του 
ΕΦΕΤ και μέχρι 90 ώρες μηνιαίως. 

Η υπερωριακή απασχόληση του παραπάνω υπαλλήλου 
θα πραγματοποιείται οσάκις παραστεί ανάγκη κατά τις 
ώρες από 15.00 έως 22.00. 

Από τις διατάξεις της απόφασης αυτής προκαλείται δα¬ 
πάνη σε βάρος του ΕΦΕΤ και ειδικότερα ύψους 900.000 
δρχ. (ΚΑΕ 0261). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 
Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπ. Οικονομικών Υπ. Ανάπτυξης 

I. ΚΟΥΣΟΥΛΑΚΟΣ Δ. ΜΑΡΔΑΣ 

Αριθ. 334235 (7) 

Σύσταση Παρατηρητηρίου τιμών γεωργικών προϊόντων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΑΝΑΠΤΥΞΗΣ - ΓΕΩΡΓΙΑΣ 

Έχοντας υπόψη: 

1 . -Τις διατάξεις: 

α) Του άρθρου 22 παρ. 3 του Ν. 992/79 «περί οργανώ- 
σεως των διοικητικών υπηρεσιών δια την εφαρμογή της 
Συνθήκης Προσχώρησης της Ελλάδος εις τας Ευρωπαϊ¬ 
κός Κοινότητας και ρυθμίσεις συναφών θεσμικών και ορ¬ 
γανωτικών θεμάτων» (ΦΕΚ 280 Α'). 

β) Του άρθρου 1 παρ. 1,2,3 του Ν. 1338/83 «εφαρμογή 
του κοινοτικού δικαίου» (ΦΕΚ34Α'), όπωςτροποποιήθηκε 
και συμπληρώθηκε με το άρθρο 6 του Ν. 1440/84 «συμμε¬ 
τοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας Επενδύσεων 
στο κεφάλαιο της Ευρωπαϊκής Κοινότητας Άνθρακος και 
Χάλυβοςτου οργανισμού ΕΥΡΑΤΟΜ (ΦΕΚ70Α') καιτοάρ¬ 
θρο 65του Ν. 1892/90 (ΦΕΚ 101 Α'). 

γ) Των άρθρων 16, 23, 29 και 29Ατου Ν. 1558/85 «Κυ¬ 
βέρνηση και Κυβερνητικά Όργανα'» (ΦΕΚ 137 Α') όπως 
συμπληρώθηκε με το άρθρο 27 Ν. 2081/92 και όπως αυ¬ 
τές αντικαταστάθηκαν με το άρθρο 1 παρ. 2α Ν. 2469/97 
(ΦΕΚ38 Α'). 

δ) Της αριθμ. ΔΙΔΚ/Φ Υζ 11187/12/5/2000 (630 Β') Κοινή 
Απόφαση του Πρωθυπουργού και της Υπουργού Εσωτε¬ 
ρικών, Δημόσιας Διοίκησης και Αποκέντρωσης για την 
ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης. 

ε) Του Καν. (Ε.Κ) 1258/99 του Συμβουλίου «περίχρημα- 
τοδοτήσεωςτης Κοινής Γεωργικής Πολιτικής» (Ε 160/99). 

στ) Του άρθρου 79του Ν. 2683/1999 «Υπαλληλικός Κώ¬ 
δικας» (ΦΕΚ 19Α'). 

ζ) Του Π.Δ/τος 194/1988 «Καθορισμός των προσόντων 
διορισμού σε θέσεις των δημοσίων υπηρεσιών και νομι¬ 
κών προσώπων δημοσίου δικαίου» (ΦΕΚ 84 Α'). 

2. -Την ανάγκη: 

α) Επίτευξης διαφάνειας στην τιμή πώλησης των αγρο¬ 
τικών προϊόντων στους τόπους πώλησης , ώστε να ενι- 
σχύεται η ομαλή λειτουργία των κανόνων της αγοράς και 
να εξασφαλίζεται ο υγιής ανταγωνισμός κατά την πώληση 
των προϊόντων, χωρίς βέβαια να διακυβεύεται ο εμπιστευ- 
τικός χαρακτήρας των ατομικών συμβάσεων πώλησης. 

β) Επίτευξης αξιοπιστίας των λαμβανόμενων στοιχείων 
τιμών προερχομένων από τις αντιπροσωπευτικότερες 
αγορές της χώρας. 

γ) Έγκαιρης ενημέρωσης των Υπουργών Γεωργίας 
Ανάπτυξης και Οικονομικών επί των διαμορφούμενων τι¬ 
μών πώλησης των αγροτικών προϊόντων. 

δ) Σύστασης ως εκ τούτου οργανικής μονάδας επιπέ¬ 
δου Γ ραφείου για την παρακολούθηση, συλλογή και δη¬ 
μοσίευση των στοιχείων τιμών των αγροτικών προϊόντων, 
μετά την επεξεργασία, αξιολόγηση και ενημέρωση των 
Υπουργείων για την λήψη των αναγκαίων μέτρων , όταν 
αυτό επιβάλλεται. 

ε) Σύστασης Επιτροπής Αξιολόγησης τιμών. 


3.- Το Γεγονός ότι απάτην έκδοση της παρούσας προ- 
καλείται εις βάρος του κρατικού προϋπολογισμού μη δυ- 
ναμένη εισέτι να προσδιοριστεί, αποφασίζουμε: 

Άρθρο 1 

1. - Συγκροτούμε στην Διεύθυνση Αγροτικής Πολιτικής 
του Υπουργείου Γ εωργίας και στην Γ ενική Διεύθυνση Κα¬ 
ταναλωτή, Διεύθυνση Έρευνας Αγοράς Προϊόντων και 
Υπηρεσιών του Υπουργείου Ανάπτυξης, αυτοτελείς ορ¬ 
γανικές μονάδες αναφοράς, επιπέδου Γ ραφείου με τίτλο 
«ΠΑΡΑΤΗΡΗΤΗΡΙΟ ΤΙΜΩΝ ΑΓΡΟΤΙΚΩΝ ΠΡΟΪΟΝΤΩΝ». 

2. -Οι αρμοδιότητες των ανωτέρω οργανικών μονάδων 
είναι: 

α) Η παρακολούθηση, συλλογή και ταξινόμηση των τι¬ 
μών των αγροτικών προϊόντων που διαμορφώνονται κατά 
τα διάφορα στάδια πώλησης στους τόπους πώλησης από 
τον παραγωγό μέχρι τον τελικό κατανωτή. 

β) Η μέριμνα καθημερινής ενημέρωσης της ιστοσελί¬ 
δας που τηρείτο ΠΑΡΑΤΗΡΗΤΗΡΙΟ τιμών των Αγροτικών 
προϊόντων από τις Διευθύνσεις Γ εωργίας των Νομαρχια¬ 
κών Αυτοδιοικήσεων, στην διεύθυνση του ηλεκτρονικού 
ταχυδρομείου ραΓαΙίπΙίπο (α) πιιπαρπο. ρπ 
γ) Η συλλογή στοιχείων τιμών χονδρικής πώλησης από 
τις Κεντρικές Αγορές Αθηνών και Θεσσαλονίκης, οπωρο¬ 
πωλεία πολυκαταστήματα και λαϊκές αγορές, στην ιστοσε¬ 
λίδα που τηρεί το ΠΑΡΑΤΗΡΗΤΗΡΙΟ στην διεύθυνση του 
ηλεκτρονικού ταχυδρομείου -ραΓαΙίιϊΙίπο- α.ρτ @ 9 . 9.0 ρπ 

3. - Η στελέχωση των Γ ραφείων γίνεται από υπαλλήλους 
των Υπουργείων Γεωργίας και Ανάπτυξηςτης κατηγορίας 
ΠΕ-ΤΕ προτιμώμενων όσων έχουν εξειδίκευση στην 
αγροτική οικονομία και στατιστική. 

Άρθρο 2 

Συλλογή Όργανα συλλογής 
και τρόπος συλλογής των τιμών. 

1. - Η συλλογή και η αποστολή των τιμών μέσω των ηλε¬ 
κτρονικών ταχυδρομείων (θπιαίΙ) προς τις διευθύνσεις 
του παρατηρητηρίου θα γίνεται σε ημερήσια βάση και μέ- 
χριτην 10 η πρωινή ώρα, εκτός από τιμοληψίες των λαϊκών 
αγορών για τις οποίες η αποστολή στοιχείων πρέπει να 
ολοκληρώνεται μέχρι την 13η ώρα. 

Η συλλογή αφορά τις τιμές επιλεγμένων προϊόντων κα¬ 
τά νομό τα οποία αναγράφονται στο Παράρτημα της πα¬ 
ρούσας. Το Παράρτημα μπορεί να αναμορφώνεται με 
απόφαση του Υπουργού Γ εωργίας που κοινοποιείται στο 
Υπουργείο Ανάπτυξης στο Υπουργείο οικονομικών και 
στις Νομαρχιακές Αυτοδιοικήσεις της χώρας. 

2. -Η συλλογή γίνεται από όργανα: 

α) Της Γενικής Γραμματείας Εμπορίου του Υπουργείου 
Ανάπτυξης, για τις τιμές λιανικής πώλησης Αθηνών και 
Θεσσαλονίκης που θα προέρχονται: 
αα) Από λαϊκές αγορές 
αβ) Από πολυκαταστήματα (δυρθΓ ΜαιΈβΙε) 
αγ) Από Οπωροπωλεία 

αδ) Από Κεντρικές Αγορές Αθηνών και Θεσσαλονίκης 
β) Των Διευθύνσεων Γεωργίας των Νομαρχιακών Αυτο¬ 
διοικήσεων για τις τιμές πώλησης που προέρχονται: 

βα) Από τον παραγωγό στον τοπικό έμπορο (χονδρική 
πώληση) 

ββ) Από τον παραγωγό στηντοπική αγορά (λιανική πώληση) 

3. - Η τιμή πώλησης που λαμβάνεται υπόψη είναι η τιμή 

ανά μονάδα βάρους ή η τιμή ανά μονάδα μέτρησης, είτε 
αυτά πωλούνται χύμα, είτε προσυσκευασμένα σε προκα¬ 
θορισμένες ή μεταβλητές ποσότητες . Δεν λαμβάνονται 
υπόψη οι τιμές που διαμορφώνονται σε πλειστηριασμούς 
και μάλιστα κατά το στάδιο ολοκλήρωσης της πώλησης 
εκτός εάν ο πλειστηριασμός είναι ο συνήθης τρόπος πώ¬ 
λησης του συγκεκριμένου προϊόντος και μάλιστα στο συ¬ 
γκεκριμένο στάδιο πώλησης. 

Η τιμή πώλησης δεν πρέπει να είναι διφορούμενη , ούτε 
να αφορά διαφορετικά προϊόντα που πωλούνται σε κοινή 
συσκευασία. 

Η λαμβανομένη ως τιμή πώλησης πρέπει να βασίζεται 
σε πινακίδες , τιμολόγια και συμβάσεις ή όταν η τιμή είναι 
διαπραγματεύσιμη πρέπει να λαμβάνεται η πλέον αντι¬ 
προσωπευτική που επιτυγχάνεται για την μεγαλύτερη 
πωλούμενη ποσότητα. 

Αντιπροσωπευτική θεωρείται η τιμή όταν λαμβάνεται 
από τρεις τουλάχιστον προσφέροντες το αυτό προϊόν. 

Όταν οι προσφέροντες είναι λιγότεροι , οι τιμές που 
γνωστοποιούνται συνοδεύονται από παρατήρηση ότι 
ελήφθησαν από λιγότερους των τριών προσφερόντων. 

Άρθρο 3 

Σύσταση Επιτροπής Αξιολόγησης Τιμών 
και Υποβολής Προτάσεων. 

Με κοινή απόφαση των υπουργών Οικονομικών, Γεωρ¬ 


γίας και Ανάπτυξης συγκροτείται Επιτροπή από υπαλλή¬ 
λους του Υπουργείου Γεωργίας του Υπουργείου Ανά¬ 
πτυξης και του Σ.Δ.Ο.Ε η οποία θα συνέρχεται στο 
Υπουργείο Ανάπτυξης θα παραλαμβάνει τα αποσταλέ- 
ντα στοιχεία τιμών, θα τα επεξεργάζεται, θα τα αξιολο¬ 
γεί και θα υποβάλλει, σε δεκαπανθήμερη βάση, έκθεση 
με προτάσεις στους Υπουργούς Οικονομικών, Γεωργίας 
και Ανάπτυξης, σχετικά με την διαμορφούμενη εξέλιξη 
των τιμών επισημαίνοντας τις εμφανιζόμενες αποκλί¬ 
σεις από την φυσιολογική τους εξέλιξη και ιδιαίτερα τις 
αποκλίσεις μεταξύ των τιμών πωλήσεως από τον παρα¬ 
γωγό στον έμπορο και από τον έμπορο στον καταναλω¬ 
τή. 

Θα επισημαίνει επίσης φαινόμενα συμφωνιών, συμπρά¬ 
ξεων ή εναρμονισμένων πρακτικών κυρίως κατά τα στά¬ 
δια της εμπορίας για τον εντοπισμό περιπτώσεων ενδε¬ 
χόμενης νόθευσης του ανταγωνισμού. 

Η παρούσα να δημοσιευθεί στην εφημερίδα της Κυβερ- 
νήσεως. 

Αθήνα, 10 Ιανουάριου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ - 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ ΓΙΑΝ. ΠΑΠΑΝΤΩΝΙΟΥ 

ΑΝΑΠΤΥΞΗΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 


ΕΙΔΟΣ 

ΝΟΜΟΣ 

ΑΓΓΙΝΑΡΕΣ 

Αργολίδα 

Χανιά 

ΑΓΓΟΥΡΙΑ 

Ηράκλειο 

Λασίθι 

Μεσσηνία 

ΑΧΛΑΔΙΑ 

Λάρισα 

Ημαθία 

Πέλλα 

Κορινθία 

ΒΕΡΙΚΟΚΑ 

Κορινθία 

Αργολίδα 

ΚΑΡΟΤΑ 

Βοιωτία 

Θεσσαλονίκη 

ΚΑΡΠΟΥΖΙΑ 

Ηλεία 

Λάρισα 

ΚΕΡΑΣΙΑ 

Ημαθία 

Πέλλα 

Λάρισα 

ΚΟΛΟΚΥΘΑΚΙΑ 

Δυτ. Αττική 
Ηλεία 

Θεσσαλονίκη 

ΚΟΥΝΟΥΠΙΔΙ 

Δυτ. Αττική 
Ηλεία 

Θεσσαλονίκη 

ΚΡΕΜΜΥΔΙΑ (ξερά) 

Αχάία 

Θεσσαλονίκη 

Βοιωτία 

ΛΑΧΑΝΟ 

Θεσσαλονίκη 

Εύβοια 


ΠΑΡΑΡΤΗΜΑ 


ΕΙΔΟΣ 

ΝΟΜΟΣ 

ΛΕΜΟΝΙΑ 

Κορινθία 

Αχάία 

ΜΑΝΤΑΡΙΝΟΕΙΔΗ 

Αργολίδα 

Άρτα 

Θεσπρωτία 

ΜΑΡΟΥΛΙΑ 

Θεσσαλονίκη 
Αν. Αττική 

ΜΕΛΙΤΖΑΝΕΣ 

Θεσσαλονίκη 

Ηλεία 

Λασίθι 

ΜΗΛΑ 

Ημαθία 

Πέλλα 

Λάρισα 

Μαγνησία 

Καστοριά 

Αρκαδία 

ΜΠΑΜΙΕΣ 

Ημαθία 

Εύβοια 

ΝΕΚΤΑΡΙΝΙΑ 

Ημαθία 

Πέλλα 

ΠΑΤΑΤΕΣ 

Δράμα 

Αχάία 

Ηλεία 

ΠΕΠΟΝΙΑ 

Καρδίτσα 

Τ ρίκαλα 
Βοιωτία 

ΠΙΠΕΡΙΕΣ 

Σέρρες 

Ηλεία 

Εύβοια 

ΕΙΔΟΣ 

ΝΟΜΟΣ 

ΕΙΔΟΣ 

ΝΟΜΟΣ 

ΠΟΡΤΟΚΑΛΙΑ 

Αργολίδα 

Λακωνία 

ΤΟΜΑΤΑ ΕΠΙΤΡΑΠΕΖΙΑ 

Ηράκλειο (Θερμοκήπιο) 


Άρτα 


Ηλεία (υπαίθρου) 


Χανιά 


Λασίθι 

ΡΟΔΑΚΙΝΑ 

Ημαθία 

Πέλλα 


Μεσσηνία 

ΣΠΑΝΑΚΙ 

Θεσσαλονίκη 

Βοιωτία 


Θεσσαλονίκη 

Καβάλα 

ΣΤΑΦΥΛΙΑ ΕΠΙΤΡΑΠΕΖΙΑ 

Καβάλα 

ΦΑΣΟΛΑΚΙΑ 


Χαλκιδική 


Αχάία 


Ηράκλειο 

Κορινθία 

ΦΡΑΟΥΛΕΣ 

Πιερία 


Λάρισα 


Ηλεία 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




